Suchinthana/ta-wikipedia huggingface dataset:
குட்டை புதர் செடிகள்

குட்டைப் புதர் செடிகள் (Shrubs)  அல்லது குறுஞ்செடிகள் தரைக்கு மேல் தண்டுடன் கூடிய சிறிய செடி வகை ஆகும். இது ஓராண்டு, ஈராண்டுகள் மற்றும் பல்லாண்டுகள் வாழக்கூடிய தாவர வகையைச் சார்ந்தது.

ஓராண்டு வழக்கூடிய குறுஞ்செடியானது, ஓராண்டுக்குள் வளர்ந்து, பூத்து, காய்த்து, கனிகளை உருவாக்கி இறந்துவிடும். குறுஞ்செடி மீண்டும் விதையில் இருந்து முளைக்கத் தொடங்கும்.

ஈராண்டு மற்றும் பல்லாண்டு வாழக்கூடிய குறுஞ்செடியானது அதன் ஆயுட்காலம் முடிந்ததும் தாவரத்தின் ஒரு பகுதியானது தரைக்கு கீழ் பகுதியிலோ அல்லது தரையை ஒட்டிய பகுதியிலோ வாழும். 

ஈராண்டு ஆயுள் கொண்ட தாவரங்கள் தனது இரண்டாம் ஆண்டில் பூத்து, காய்த்து மடியும். புதிய தாவரமானது தரையை ஒட்டிய அல்லது தரைக்குக் கீழ் உள்ள உயிருள்ள தாவரப்பகுதில் இருந்து முளைக்கத் தொடங்கும். அவையாவன; வேர், தண்டு, தரையை ஒட்டிய தடித்த தண்டு பகுதி, அல்லது பலவகையான தரைகீழ்த்தண்டுகள், முறையே கிழங்குகள், தரைகீழ்த்தண்டுகள், வேர்த்தண்டுகள் மற்றும் வேர்க்கிழங்குகள் ஆகும்.

ஈராண்டு வாழக்கூடிய குட்டைச் செடிகளுக்கு உதாரணம் கேரட் ஆகும். பல்லாண்டு வாழும் குட்டைச் செடிகளுக்கு உதாரணம் உருளைக் கிழங்கு, பியோனி (பெரிய வெளிர்ச் சிவப்பு மலர்கள் கொண்ட தோட்டச் செடி), ஹோஸ்டா, புதினா மற்றும் சில புல் வகைகள் ஆகும்.

வேகமாக வளரும் குட்டைச்செடிகள் (குறிப்பாக ஓராண்டுத்தாவரம்) பயேனியர்கள் ஆகும். சில குட்டைத் தாவங்கள் பெரிதாக வளரக்கூடியவை. மியூசா வாழைமரம் இவ்வகையில் அடங்கும். பல்லாண்டு வாழும் சில குட்டைத் தாவரங்கள் இரண்டாம்நிலை வேரில், வளர்ச்சி வளையத்தை உருவாக்குவதைக் கொண்டு அதன் வயது தீர்மானிக்கப்படுகின்றன, இம்முறைக்கு ஹெர்ப்குரோனாலஜி என்று பெயர்.

மேற்கோள்கள்

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
தாவர வகைகள்
அடியாண்டம் சினிகம்

அடியாண்டம் சினிகம் (Adiantum sinicum) ஒரு பன்ன இனமாகும்.இது விட்டரியாய்டியே (Vittarioideae) எனப்படும் துணைக் குடும்பத்தையும் டெரிடேஷியே (Pteridaceae) என்ற குடும்பத்தையும் சார்ந்தது.  சீனாவில் காணப்படுகிறது. இது வெப்ப மண்டல அல்லது மிதவெப்ப மண்டல ஈரமுள்ள தாழ்வான காடுகளில் வாழும் தகவமைப்பை உடையது. இத்தாவரங்கள் அழியும் தருவாயில் உள்ளன.

மேற்கோள்கள்

உசாத்துணை
 Adiantum sinicum

தாவரங்கள்
துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
தாவரவியல் பெயருடையக் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
தாரா செரியன்

தாரா செரியான் (Tara Cherian) ( 1913 மே -  2000 நவம்பர் 7) என்பவர் இந்திய சமூக செயற்பாட்டாளர் மற்றும் அரசியல்வாதி ஆவார். இவர் சென்னை மாநகராட்சியின் முதல் பெண் மேயர் மற்றும் நாட்டிலேயே முதல் பெண் மேயர் என்ற பெருமையைப் பெற்றவர்.   1967 ஆம் ஆண்டில் இந்திய அரசு இவருக்கு பத்ம பூஷன் விருதை வழங்கியது.

ஆரம்பகால வாழ்க்கை 
இவர் 1913 இல் பிறந்தார். சென்னை பல்கலைக்கழகத்தில் படித்த அவர், ‘கில்ட் ஆஃப் சர்வீஸ்’ நிறுவனத்தில் வேலை பார்த்தார்.

மேயராக 
இவரது கணவர் செரியனைப் போன்று 1957 இல் இவர் சென்னை மாநகராட்சியின் மேயராக தேர்ந்தெடுக்கப்பட்டார். இவரது பதவிக் காலத்தில்தான் சென்னையில் இலவச மதிய உணவுத் திட்டம் அறிமுகப்படுத்தப்பட்டது.

மேற்கோள்

1913 பிறப்புகள்
2000 இறப்புகள்
சென்னை நகரத்தந்தைகள்
பத்ம பூசண் விருது பெற்றவர்கள்
சென்னை அரசியல்வாதிகள்
தமிழ்நாட்டுக் கல்வியாளர்கள்
தமிழ்நாட்டுப் பெண் கல்வியாளர்கள்
இருபதாம் நூற்றாண்டு இந்திய அரசியல்வாதிகள்
தக்சின்காளி கோயில்

தக்ஷின்காளி கோயில்  என்பது காத்மாண்டுக்கு வெளியே 22 கிலோமீட்டர் (14 மைல்) தொலைவில் உள்ள ஃபரிப்பிங் கிராமத்திலிருந்து ஒரு கிமீ (0.6 மைல்) தொலைவில் உள்ள ஒரு கோயிலாகும், இது நேபாளத்தின் பிரதான கோவில்களில் ஒன்றாகும். இங்கு விலங்குகள் பலியிடப்படுகின்றன, குறிப்பாக சேவல்கள் மற்றும் கிடா ஆடுகள் போன்றவை கடவுள் வழிபாட்டின் ஒரு பகுதியாக பலியிடப்படுகின்றன. மேலும் குறிப்பாக தக்‌ஷின் விழாவின்போது பலிகள் இடப்படுகின்றன.

குறிப்புகள் 

நேபாள இந்துக் கோயில்கள்
துவாரகா ஆறு

துவாரகா ஆறு (Dwarka River) (பாபலா என்றும் அழைக்கப்படுகிறது) பாகிரதி ஆற்றின் துணை ஆறாகும்.

விளக்கம் 
துவாரகா ஜார்கண்ட் மாநிலத்திலுள்ள சாந்தல் பர்கானாஸ் என்ற பகுதியில் தோன்றுகிறது. இது அங்கிருந்து மேற்கு வங்க மாநிலம், பிர்பூம் மாவட்டத்தின் டௌஸா வழியாக பாய்ந்து, பின்னர் மிரெர்ஷ்வர் மற்றும் ராம்பூர்ஹாட் காவல் நிலையப் பகுதிகள் வழியாகப் பாய்கிறது. இது இறுதியாக முர்சிதாபாத் மாவட்டத்தின் வழியாக பாய்ந்து பாகிரதி ஆற்றில் கலக்கிறது. துவாரகா ஆற்றின் மொத்த நீளம் 156.5 கி.மீ.

இந்த ஆற்றின் கரையில் சில பெரிய சக்தி கோயில்கள் அமைந்துள்ளன. அவை, தண்டோபீடம், மவுலகுசியா கோவில், மல்லாக்சியா கோவிலில் ஆகியவை ஆகும். இது ஒரு மிதமான அளவுள்ள ஆறு என்றாலும், இது பல பெயர்கள் மற்றும் பல சிறு கிளையாறுகையும் கொண்டு உள்ளது. இது பிஷ்ணுபூரில் இரண்டு ஆறாக பிரிகிறது. கண்டி கிளையானது கல்யாண்புர் (முர்சிதாபாத்) அருகே பகவதியுடன் கலக்கிறது. அதன் பல கிளைகள் மற்றும் கால்வாய்களாக பகவதியுடன் கலக்கிறது.

டெச்சா அணை 
துவாரகா ஆற்றின் குறுக்கே டௌசாவில் உள்ள ஒரு அணை . நீரைத் தேக்கும் திறன் கொண்டது. இது பிர்பூம் மாவட்டத்தில் தேசிய நெடுஞ்சாலை 60 இன் மேற்கில் உள்ளது.

மேற்கோள்கள் 

ஜார்க்கண்டின் ஆறுகள்
மேற்கு வங்க ஆறுகள்
தி டாலிஸ்மேன் (ஆங்கிலப் புதினம்)

தி டாலிஸ்மேன் (The Talisman) என்பது, ஸ்காட்லாந்து எழுத்தாளர் "வால்டர் ஸ்காட்" எழுதிய ஆங்கிலப் புதினம்.  இது 1825ம் ஆண்டு "சிலுவைப் போர் வீரர்களின் கதை"த் தொகுப்பில் வெளியிடப்பட்டது.

முக்கிய கதாபாத்திரங்கள்
 ஸர் கென்னத்  - ஸ்காட்லாந்து இளவரசன்
 சுல்தான் சலாதீன் 
 தியோடெரிக்  - அரசத் துறவி
 ரிச்சர்ட் லயன்ஹார்ட்  - இங்கிலாந்தின் ஆட்சியாளர் 
 பெரிங்காரியா  - ரிச்சர்ட் மன்னனின் மனைவி
 கலிஸ்டா  -  பெரிங்காரியாவின் உதவியாள்
 நெக்பாடானஸ்  - அரசியின் குள்ள மனிதன்
 குனுவெரா  - நெக்பாடானஸின் காதலி
 அல் ஹக்கிம்  - மருத்துவர் (பின்னர் சுல்தான் சலாதினாக கண்டறியப்படுபவர்)
 எடித் பிளான்டிஜெனட்  - ரிச்சர்ட் மன்னனின் உறவுக்காரப் பெண்மணி
 எர்ல் வாலன் ரோட்  - ஹங்கேரியப் போர்வீரன்

மையக்கருத்து
ரிச்சர்ட் லயன் ஹார்ட் மன்னனுக்கு எதிராக சிலுவைப் போரை முடிவுக்கு கொண்டு வருதல், சுல்தான் சலாதீன் ஒழுக்கம், போன்றவை மையக் கருத்துக்களாக உள்ளன.
இது ஆங்கிலத்திலிருந்து மொழிபெயர்க்கப்பட்டது.

மேற்கோள்கள்

 Andrew Holt (5 May 2005). "Truth is the First Victim- Jonathan Riley-Smith". Crusades-encyclopedia.com. Retrieved 3 January2015.
 "Kingdom of Heaven info page". Zombietime.com. Retrieved 3 January 2015.
 Jamie Byrom, Michael Riley "The Crusades"

வெளிப்புற இணைப்பு

Page on The Talisman at the Walter Scott Digital Archive

 

ஆங்கில மொழிப் புதினங்கள்
வரலாற்றுப் புதினங்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஒகேனக்கல்

ஒகேனக்கல் (Hogenakkal), இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், பென்னாகரம் வட்டம், பென்னாகரம் ஊராட்சி ஒன்றியத்தின் கூத்தப்பாடி ஊராட்சிக்கு உட்பட்ட ஒரு கிராமம் ஆகும். இங்குதான் சுற்றுலா தலமான காவிரி ஆறு அகன்று விரிந்த ஒகேனக்கல் அருவி உள்ளது.

அமைவிடம்
இவ்வூர் கர்நாடக எல்லைப்புறத்தில் தர்மபுரி மாவட்டத்தின் மேற்கு பகுதியில் அமைந்துள்ளது.

மேற்கோள்

தர்மபுரி மாவட்டத்திலுள்ள கிராமங்கள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்‎
தெ கேக்டேசியே

தெ கேக்டேசியே (The Cactaceae) என்பது கற்றாழைக் குடும்பத்தின் தாவரங்கள் பற்றிய தனிவரைவு நூல் ஆகும், இது அமெரிக்கத் தாவரவியலாளர்களான நதானியேல் இலார்ட் பிரிட்டன் மற்றும் ஜோசப் நெல்சன் ரோஸ் ஆகியோரால் எழுதப்பட்டு 1919 மற்றும் 1923ஆம் ஆண்டுகளுக்கு இடையில் பல தொகுதிகளாக வெளியிடப்பட்டது. இது கற்றாழை வகைபிரிப்பை விரிவாக மறுசீரமைத்தது. இந்தப் பிரிவிற்கான அடித்தளமாக இது கருதப்படுகிறது. இது பிரித்தானிய தாவரவியல் கலைஞரான மேரி எமிலி ஈதனால் வரைபடங்கள் மற்றும் வண்ணத் தட்டுகள் மற்றும் கருப்பு மற்றும் வெள்ளைப் புகைப்படங்களுடன் விளக்கப்பட்டது.

வரலாறு 
நதானியேல் இலார்டு பிரிட்டன் கொலம்பியா பல்கலைக்கழகப் புவியியல் மற்றும் உயிரியல் பேராசிரியராக இருந்தார்.1895 இல் பல்கலைக்கழகத்தை விட்டு வெளியேறி நியூயார்க் தாவரவியல் பூங்காவின் நிறுவன இயக்குநரானார். இவரது பெரும்பாலான களப்பணிகளை கரீபியனில் மேற்கொண்டார்.ஜோசப் நெல்சன் ரோஸ் வோக்கோசு ( ஏபியேசியே ) மற்றும் கற்றாழை ( கள்ளி ) உட்பட பல தாவரக் குடும்பங்களுக்கு அதிகாரியாக இருந்தார். 1896 முதல் ஸ்மித்சோனியனில் ஒரு தாவரக் காப்பாளராக இருந்தார், மேலும் அங்கு பணிபுரியும் போது மெக்ஸிகோவிற்கு பல பயணங்களை மேற்கொண்டார், ஸ்மித்சோனியன் மற்றும் பிரிட்டனின் புதிதாக நிறுவப்பட்ட நியூயார்க் தாவரவியல் பூங்காவிற்காக மாதிரிளைச் சேகரித்தார்.1912 மற்றும் 1916 க்கு இடையில் ரோஸ் மற்றும் பிரிட்டன் விரிவான களப்பணிகளை மேற்கொண்டனர், மாதிரிகளை சேகரித்தனர் மற்றும் தாவரவியல் பூங்காக்கள் மற்றும் ஐரோப்பா, கரீபியன் மற்றும் வடக்கு, மத்திய மற்றும் தென் அமெரிக்காவின் குறிப்பிடத்தக்க சேகரிப்புகளுக்குச் சென்றனர்.

இந்த காலகட்டத்தில், கற்றாழை வகைபிரித்தலானது மிகப் பெரிய மற்றும் பன்முகத்தன்மை கொண்ட சில வகைகளுடன் ஒழுங்கற்ற நிலையில் இருந்தது. பிரிட்டன் மற்றும் ரோஸ் இதனை சிறிய மற்றும் மிகவும் வரையறுக்கப்பட்ட வகைகளாகச் சுருக்கினர், இறுதியில் 124 வகைகளின் கீழ் 1255 இனங்களை வகைப்படுத்தினர்.கற்றாழை வகைகளின் இந்த முதல் பெரிய மாற்றத்தின் மூலம், முன்னோடிகள் வகைப்படுத்திய பழமைவாத 'கூட்டிடுதல்' அணுகுமுறைக்கு மாறாக தாராளவாதத்தின் சகாப்தத்தை அறிமுகப்படுத்தினர் என்று வாதிடப்பட்டது.

சான்றுகள்

வெளியிணைப்புகள் 

 The Cactaceae (complete text, downloadable, full color)
 The Cactaceae (complete text online, black-and-white)

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தாவரவியல்
நூல்கள்
தமிழக ஆசிரியர்கள் தொடங்கிய தாவரவியல் கட்டுரைகள்
சாங்கு ஏரி

சாங்கு ஏரி, சங்கு ஏரி அல்லது சோங்கோ ஏரி என்பது இந்தியாவின் சிக்கிம் மாநிலத்தின் கேங்டாக் மாவட்டத்தில் உள்ள ஓர் ஏரி. இந்த ஏரி சிக்கிம் மாநிலத்தின் தலைநகரான கேங்டாக் நகரத்தில் இருந்து 40 கிலோமீட்டர் தொலைவில் 3,780 மீட்டர் (12, 400 அடி) உயரத்தில் அமைந்துள்ளது. இந்திய சீன எல்லையில் உள்ள நாதூ லா கணவாய்க்கு செல்லும் சாலை இந்த ஏரியின் வடக்குப் பகுதியில் செல்கிறது. காங்க்டாக் பகுதியிலிருந்து சாங்கு ஏரி மிகவும் பிரம்மாண்டமான நிலப்பரப்புகளில் ஒன்றாகும். இந்த ஏரியின் நினைவாக 2006 நவம்பர் ஆறாம் தேதி இந்திய அஞ்சல் துறை அஞ்சல்தலை ஒன்றும் வெளியிட்டுள்ளது.

இது கிழக்கு சிக்கிம் பகுதியில் உள்ள ஒரு குறிப்பிடத்தக்க சுற்றுலாத்தலம் ஆகும். இந்த நீள்வட்டவடிவ ஆழமான நீல ஏரியைப் புதிய பாபா மந்திர் செல்லும் வழியைக் கடந்து வந்த பின் அடையலாம். இங்கு யாக் எனப்படும் கவரிமா வலம் உண்டு. உணவு, குளிருக்கான ஆடைகள் வாடகைக்குத் தரும் சில கடைகளும் உள்ளன.

பகல் பொழுதில் மட்டுமே இங்கு சென்று இரசிக்க முடியும். சூரிய மறைவுக்கு முன்னரே திரும்பாவிடில் பனிப்பொழிவு உட்பட பல சிக்கல்களை எதிர்கொள்ள வேண்டியிருக்கும். இந்த ஏரிக்கரையில் அமைந்துள்ள சிவாலயம் தன்னினிமை நிறைந்த அமைதியான சூழ்நிலை கொண்டது. 

புவியின் வடக்கு அரைக்கோளத்தில் இருந்து தெற்கே வலசை செல்லும் பறவைகளுக்கான முக்கியமான தங்குமிடமாகவும் இந்த ஏரி குறிப்பிடப்படுகிறது.

சிறப்புகள்
உள்ளூர் பெளத்தர்களாலும் இந்துக்களாலும் புனித ஏரியாக இந்த ஏரி மிகவும் மதிக்கப்படுகிறது. சுமார் 48 அடி உயரமும், 1 கிமீ நீளமும் கொண்டது. ஏரியைச் சுற்றியுள்ள மலைகளில் பனி உருகி நீர் உருவாவதால் வறட்சியில்லை. உண்மையில், சாங்கு ஏரி லுங்க்ட்சு சூ ஆற்றின் தோற்றப்பகுதியாகும். குளிர்காலத்தில் (ஏப்ரல் வரை) இந்த ஏரி நீல நிறத்துடன் முற்றிலும் உறைந்திருக்கும். வசந்த காலத்தின் துவக்கத்தில், இந்த ஏரி வனப்பகுதிகளின் பசுமையால் சூழப்பட்டிருக்கும். அங்கு பல நீர்வீழ்ச்சிகளையும் காணலாம்.

மேற்கோள்கள்

சிக்கிம் ஏரிகள்
கேங்டாக் மாவட்டம்
வெ. ப. சுப்பிரமணிய முதலியார்

வெள்ளக்கால் பழனியப்ப சுப்பிரமணிய முதலியார்  (வெ.ப.சு, ஆகத்து 14, 1857 - அக்டோபர் 12, 1946) கால்நடை மருத்துவர். அம்மருத்துவ நூல்களைத் தமிழில் முதன்முறையாக மொழிபெயர்த்த தமிழ்ப் புலவர் என்ற சிறப்பு இவருக்கு உண்டு.

பிறப்பு
வெ. ப. சுப்பிரமணிய முதலியார் 1857 ஆகத்து 14 ஆம் நாள் திருநெல்வேலி மாவட்டம் வெள்ளக்கால் என்னும் ஊரில் பழனியப்ப முதலியாருக்கு மகனாகப் பிறந்தார்.

கல்வி
வெ. ப. சுப்பிரமணிய முதலியார் திருநெல்வேலி தெற்குப் புதுத்தெருவில் இருந்த கணபதி வாத்தியாரின் திண்ணைப் பள்ளியில் தொடக்கக் கல்வியைப் பெற்றார்.  பின்னர்  நெல்லை அரசரடி கிறித்துவ மிஷன் பள்ளியில் இடைநிலைக் கல்வியைப் பெற்றார்.  நெல்லையில் உள்ள ம. தி. தா. இந்து கல்லூரியில் பயின்று மெட்ரிக்குலேஷன் தேறினார்.  பின்னர் சென்னை கிறித்துவக் கல்லூரியில் பயின்றார்.  பிறகு சைதாப்பேட்டையில்  இருந்த அரசு வேளாண்மைக் கல்லூரியில் பயின்று 1884 ஆம் ஆண்டில் ஜி. எம். ஏ. சி.  என்னும் வேளாண்மையில் பட்டம் பெற்றார்.

பணி
1895 ஆம் ஆண்டில் முதுநிலை கால்நடை மருத்துவ உதவியாளராகவும் 1911 ஆம் ஆண்டில் துணைக் கண்காணிப்பாளராகவும் பணியாற்றினார்.

இயற்றிய நூல்கள் 
பின்வரும் நூல்களை இவர் இயற்றியுள்ளார்.
அகலிகை வெண்பா (246 வெண்பாக்கள்)
இராமாயண உள்ளுறைப் பொருளும் தென்னிந்திய சாதி வரலாறும்
நெல்லைச் சிலேடை வெண்பா
தனிக்கவித்திரட்டு (இத்தொகுப்பு மடக்கு, யமகம், திரிபு, சிலேடை முதலிய சொல்லணிகளும் பொருளணிகளும் கொண்டு எழுதப்பட்டது).
கம்பராமாயண சாரம் (செந்தமிழ் இதழில் உரையும் கதைத் தொடர்ச்சியுமாக இதனை வெளியிட்டு வந்தார். 864 பாடல்களின் தொகுப்பு)
கம்பராமாயணத்தையும் இராமாயணத்தையும் எரிக்கும் முயற்சி
பகவத் கீதை (கும்மி)

மொழிபெயர்த்த நூல்கள் 
சுவர்க்க  நீக்கம் - ஆங்கிலக் கவிஞர் மில்டன் எழுதிய Paradise Lost என்னும் ஆங்கிலப் பெருங்காப்பியத்தின் செய்யுள் மொழிபெயர்ப்பு - விரிவுரையுடன்.
கோம்பி விருத்தம் ((மெரிக்கனார் எனும் ஆங்கிலப் புலவர் இயற்றிய செய்யுள் நூலின் மொழிபெயர்ப்பும் விளக்கமும்
சருவ சன செபம் (சம்பத்துராய சைனர் எழுதிய "எதிரிடைகள் இசைவுறுதல்" என்ற நூலின் இறுதிப்பகுதியைத் தழுவி எழுதப்பட்டது. இந்நூல் உலகத்தோருக்குத் தேவையான பொதுவான நீதிகளை 137 அடிகளில் கூறுகிறது.)
கல்வி விளக்கம் – ஏர்பாட் இசுபென்சர் எழுதிய 'கல்வி' எனும் நூலின் மொழிபெயர்ப்பு (1895)
கால்நடைக்காரர்
இந்திய கால்நடைகளுக்கு ஏற்படும் நோய்கள்
இந்து தேசத்துக் கால்நடைக்காரர் புஸ்தகம்
இந்தியாவில் கால்நடைகளுக்குக் காணுகிற அதிக பிராணாபாயமான வியாதிகள்
மிலிற்றனார் சரித்திரம்

ஏனையவை
ஆறுமுக நாவலர் சரித்திரம் (சிவகாசி அருணாசலக் கவிராயர் எழுதிய செய்யுள் நூல் பரிசோதிப்பு, 1898)

பொதுப்பணி 
வெ. ப. சுப்பிரமணிய முதலியார் 1916 ஆம் ஆண்டில் திருநெல்வேலி வட்டாட்சிக் கழகத்தில் உறுப்பினரானார். 1919 ஆம் ஆண்டில் அதன் துணைத்தலைவர் ஆனார். 1920 ஆம் ஆண்டில் அதன் தலைவராக ஆனார். 1922ஆம் ஆண்டில் தென்காசி நீதிமன்ற இருக்கையின் தலைவராக நியமிக்கப்பட்டார்.

பட்டம்  
ஆங்கிலேய அரசிடம் ராவ் பகதூர் சாகிப் என்னும் பட்டத்தை 1926ஆம் ஆண்டு பெற்றார்.

மறைவு 
இவர் 1946 அக்டோபர் 12 ஆம் நாள் மறைந்தார்.

மேற்கோள்கள்

1857 பிறப்புகள்
1946 இறப்புகள்
தமிழ்நாட்டுத் தமிழறிஞர்கள்
அறிவியல் தமிழ் எழுத்தாளர்கள்
தமிழ்வழிக் கல்வி செயற்பாட்டாளர்கள்
அறிவியல் தமிழ் மொழிபெயர்ப்பாளர்கள்
ஆங்கிலம்-தமிழ் மொழிபெயர்ப்பாளர்கள்
ராவ் பகதூர் பட்டம் பெற்றவர்கள்
திருநெல்வேலி மாவட்ட நபர்கள்
தமிழகக் கவிஞர்கள்
தமிழ்க் கவிஞர்கள்
தமிழ்ப் புலவர்கள்
விலங்கு மருத்துவர்கள்
தமிழ்நாட்டு மருத்துவர்கள்
தொடர் வரிசை எண்

கணக் கோட்பாட்டில், ஒரு தொடா் வரிசை எண் α  என்பது   மிகச்சிறிய வரிசை எண்ணும் α விட  பெரியதும் ஆகும். ஒரு வாிசை எண் அடுத்து அடுத்து வருமானால் அது  தொடா்வாிசை எண் என்று அழைக்கப்படுகிறது.

பண்புகள் 
 0 அல்லாத ஒவ்வொரு வாிசை எண்ணும் தொடா்வாிசை  எண் அல்லது எல்லை வாிசை எண்ணாக அமையும்.

வான் நியூமன் மாதிரியில் 
வான் நியூமனின் வரிசை எண்களைப் பயன்படுத்தினால்   (கண கோட்பாட்டில் பயன்படுத்தப்படும் வரிசைமுறைகளின் வழக்கமான மாதிரி),  வரிசை எண் α வின் அடுத்த எண் S(α), பின்வரும்  சூத்திரத்தால் அறியப்படுகிறது.
 
வாிசை எண்களின் வரிசைப்படி α < β if and only if α ∈ β, என்பது உடனடியாக  α மற்றும் S(α)  இடையில் எவ்வித வாிசை எண்ணும் இல்லை என்பதையும் α < S(α) என்பதையும் தெளிவுபடுத்துகிறது.

வரிசை கூட்டல் 
வரிசை கூட்டல் மற்றும் மாற்று முடிவு எண்ணின் மறுசுழற்சியினை தொடா் செயலபாடானது வரையறுக்கிறது. 
 
 
மற்றும் எல்லை வாிசை எண்  λ
 
குறிப்பாக, S(α) = α + 1. பெருக்கல் மற்றும் அடுக்குகளும் இது போலவே வரையறுக்கப்படுகிறது.

கட்டமைப்பியல் 
வரிசை கோட்பாட்டின் அடிப்படையில் அடுத்தடுத்த எண்கள் மற்றும் 0 ஆனது வரிசை எண்களின் பகுப்பில் தனித்த எண்களாக கருதப்படுகிறது.

மேற்கோள்கள் 

கணிதம்
வரிசை எண்கள்
தமிழ் துணை எழுத்து

துணைக்கால் 18 மெய்எழுத்துக்களுடன் ஆ என்ற உயிரெழுத்து சேரும்போது தோன்றும் 18 உயிர்மெய் எழுத்துக்களுடன் துணைக்கால் இடம்பெறும். இத்துணை  எழுத்து உயிர்மெய் எழுத்துக்களில் வலப்புறம் மட்டுமே சேரும்.

(எ .கா ) க் +ஆ  = கா

க் என்ற மெய்யெழுத்து உயிர்மெய் எழுத்தாக மாறும்போது புள்ளி நீங்கிய வடிவம் (க ) பெறுகிறது.  ஆ என்ற உயிரெழுத்து உயிர்மெய் எழுத்தாக மாறும்போது துணைக்கால் வடிவம் (ா) பெறுகிறது கா முதல் னா வரையுள்ள 18 எழுத்துக்களும்  இவ்வாறே தோன்றுகின்றன.

  க் +ஆ  = கா    ங் +ஆ  = ஙா
 
  ச் +ஆ  = சா    ஞ் +ஆ  = ஞா

  ட் +ஆ  = டா    ண் +ஆ = ணா

  த் +ஆ  = தா    ந் +ஆ  = நா

  ப்+ஆ  = பா     ம் +ஆ  = மா

  ய்+ஆ  = யா    ர் +ஆ  = ரா

  ல்+ஆ  = லா    வ் +ஆ  = வா

  ழ் +ஆ  = ழா    ள் +ஆ  = ளா

  ற் +ஆ  = றா    ன் +ஆ  = னா

பார்வை நுால்கள்  
நற்றமிழ் இலக்கணம்,டாக்டர் கோ. பரமசிவம், கவிக்குயில் பிரிண்டர்ஸ்,சென்னை,1975.

தமிழ்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
காய்கறியியல்

காய்கறியியல் (Olericulture) என்பது வேளாண்மையின் ஒரு அங்கமாகும். காய்கறிப்பயிர்கள் அனைத்தும் மெல்லிய தண்டுடையவை. காய்கறிப் பயிர்களில் பொருளாதார முக்கியத்துவம் வாய்ந்த பகுதியை உற்பத்தி செய்வது அவசியமான ஒன்றாகும்.

வகைகள் 
காய்கறி பயிர்களில் 9 வகைகள் உள்ளது. அவை

 இலை காய்கறிகள் மற்றும் கீரைகள் -
 சாலட் பயிர்கள் - கீரை, சிவரிக் கீரை
 கோல் பயிர்கள் - முட்டைக்கோஸ் மற்றும் காலிஃபிளவர்
 வேர் பயிர்கள் (கிழங்குகளும்) - உருளைக்கிழங்கு, பீட், கேரட், முள்ளங்கி
 குமிழ் பயிர்கள் - வெங்காயம், லீக்ஸ்
 இருபுற வெடிக்கனி - பீன்ஸ், பட்டாணி
 பூசணி - முலாம்பழம்களும், பரங்கிக் காய், வெள்ளரி
 உருளைக் கிழங்கு குடும்பம் (தாவரவியல்)பயிர்கள் - தக்காளி, மிளகுத்தூள் உருளைக்கிழங்கு
 இனிப்பு சோளம்

காய்கறியியல் என்பது காய்கறிகளின் உற்பத்தி, சேமிப்பு, பதப்படுத்துதல், சந்தைப்படுத்துதல் போன்றவற்றை உள்ளடக்கியது.

சான்றுகள் 

துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
காய்கறிகள்
தோட்டக்கலை
தமிழக ஆசிரியர்கள் தொடங்கிய தாவரவியல் கட்டுரைகள்
இணை இயக்கி

இணை இயக்கி (parallel operator )(இது கொணர்கூட்டல் அல்லது இணை கூட்டுத்தொகை அல்லது இணை கூட்டல் எனவும் வழங்கும்)  இங்கு ( "இணை" எனும் சொல், வடிவியலின் இணைகோடுகள் குறியீட்டைப் பின்பற்றி வழங்கும் சொல்லாகும்))  என்பது ஒரு சார்பு (கணிதம்) ஆகும்; இது குறிப்பாக மின் பொறியியலிலும்  இயக்கவியலிலும் பாய்ம இயக்கவியலிலும் நிதிசார் கணிதவியலிலும் சுருக்கெழுத்தாக  பயன்படுத்தப்படுகிறது. . இது பெருக்கல் நேர்மாறைக் குறிப்பதோடு அதை வரையறுக்கிறது. 

அதாவது, இது இரண்டு எண்களான a,  b  ஆகியவர்ரின் இசைச் சராசரியைக் காட்டுகின்றது.

குறிப்புகள்

மேற்கோள்கள்

வெளி இணைப்புகள்
 https://github.com/microsoftarchive/edx-platform-1/blob/master/common/lib/calc/calc/calc.py

நுண்புல இயற்கணிதம்
அடிப்படை இயற்கணிதம்
பெருக்கல்
டாபெடில்ஸ் -வில்லியம் வேர்ட்ஸ்டுவார்த்

டாபெடில்ஸ் (I wandered Lonely as a Cloud or Daffodils)என்பது வில்லியம் வேர்ட்ஸ்வொர்த் எழுதிய கவிதை. வேர்ட்ஸ்வெர்ர்த்தும், அவரது தங்கை டோரோத்தியும் ஏப்ரல் மாதம் 15ஆம் நாள் 1802ஆம் ஆண்டு டாபெடில் மலர்கள் பூத்துள்ள படுகையினை கடந்து செல்லும் போது டாபெடில் மலர்களால் ஈர்க்கப்பட்டதால் இந்தக் கவிதை 1804 முதல் 1807ஆம் ஆண்டிற்குள் எழுதப்பட்டது. 1815ஆம் ஆண்டு இதன் மறுபதிப்பு வெளியிடப்பட்டது. 2004ஆம் ஆண்டு இந்தக் கவிதை எழுதிய 200வது ஆண்டு கொண்டாடப்பட்டது. இதில் 15,000 பிரித்தானிய பள்ளிக் குழந்தைகள் கலந்து கொண்டனர்.  இதில் 4 பகுதிகள் உள்ளன. 24 வரிகனை உள்ளடக்கியுள்ளது. இதில் டாபெடில் மலர்களின் அழுகு, இயற்கையை நேசித்தல், கவிஞரின் டாபெடில் பற்றிய கடந்த கால நினைவுகள் பற்றி அழகுற தரப்பட்டுள்ளது.

பின்னணி 

இங்கிலாந்தின் ஏரி மாவட்டத்தில் உல்சுவாட்டர் ஏரியின் கிளென்கோய்ன் விரிகுடாவைச் சுற்றி வேர்ட்ஸ்வொர்த்தும், அவரது தங்கை டோரோத்தியுடன் அவர் ஒரு நடைபயணம் மேற்கொண்டபோது இக்கவிதையை எழுதும் எண்ணம் அவருக்குத் தோன்றியது. இங்கிலாந்தின் கிராசுமீர் என்ற இடத்தில் உள்ள ஒரு ஏரியைச் சுற்றி நடந்த பொழுது அதை விளக்கி டோரத்தி ஒரு குறிப்பை எழுதினார். அதை அடிப்படையாகக்கொண்டு 1804ஆம் ஆண்டு வேர்ட்ஸ்வொர்த் இக்கவிதையை எழுதத் தொடங்கினார்.

மேற்கோள்

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
ஆங்கில இலக்கியம்
அம்மன்கோவில்பட்டி

அம்மன்கோவில்பட்டி (Ammankovilpati) என்ற ஊர் தமிழ்நாட்டின், கிருஷ்ணகிரி மாவட்டத்தில் உள்ள போச்சம்பள்ளி வட்டத்தில் ஒரு கிராமம் ஆகும். இங்கு 500 இற்கும் மேற்பட்ட வீடுகள் உள்ளன.

மேற்கோள்கள் 

கிருஷ்ணகிரி மாவட்டத்திலுள்ள கிராமங்கள்
முழுமையாக விழுங்கும் முறை உணவூட்டம்

முழுமையாக விழுங்கும் முறை உணவூட்டம் (கிரேக்கம்: ஹோலோ-முழு; சைகோஸ்-விலங்குகள்) என்பது பிறசார்பு முறை உணவூட்டம் ஆகும். இம்முறையில் நீர்மவகை அல்லது திண்மவகை உணவுகள்  உட்கொள்ளளப்படுகின்றன.அமீபா போன்ற முன்னுயிரிகளும் மனிதர்கள் போன்ற பெரும்பாலான தனித்து விடுபட்டு  வாழும் விலங்குகளும் இந்த வகையான உணவூட்டத்தைப்  பெறுகின்றன. பெரும்பாலான விலங்குகள் இவ்வகை உணவூட்டத்தையே பின்பற்றுகின்றன

முழுமையாக விழுங்கும் முறை உணவூட்ட முறையில் விலங்குகள் ,உயிரினங்களை அல்லது உயிரினங்களின் பகுதிப் பொருள்களாகிய  இரத்தம்,  அழுகிய கரிமப்பொருளை அதாவது கரிம கட்டுமானத் தொகுப்புகளை  உட்கொண்டு, செரித்துக் கொள்கின்றன.. இது தாவரங்களின்  ஒளிச்சேர்க்கை, குற்றுயிரிகளின் வேதிச்சேர்க்கையிலிருந்து வேறுபடுகிறது, இதில் ஆற்றலும்  கரிம கட்டுமானத் தொகுதிகளும் ஒளிச்சேர்க்கை அல்லது வேதிச்சேர்க்கை மூலம் பெறப்படுகின்றன, மேலும் சாறுண்ணி வகை உணவூட்டத்தில், செரிமான நொதிகள் வெளிப்புறமாக வெளியிடப்படுவதால் உருவாகும்  ஒருபடி கரிம மூலக்கூறுகள் சூழலில் இருந்து நேரடியாக உறிஞ்சப்படுகின்றன.

முழுமையாக விழுங்கும் முறை உணவூட்டத்தில்  பல்வேறு நிலைகள் உள்ளன, அவை பெரும்பாலும் ஒரு உயிரினத்திற்குள்ளே தனித்தனி  உறுப்புகளில் குடல் போன்ற  உறுப்புகளில்) நடைபெறுகின்றன:
 உட்கொள்ளல்: இது விலங்குகளில்,  வாய் வழியாக மட்டுமே உணவு எடுத்துக் கொள்ளும் நிகழ்வை குறிப்பிடுகிறது. புரோட்டோசோவாவில், இந்நிகழ்வு பொதுவாக திண்கல்ச்சிதைவு வகை  வழியாக நடைபெறுகிறது.
 செரித்தல்: உணவு துகள்கள் வேதியியல் முறையில் நொதிகள் வழி சிக்கலான கரிம மூலக்கூறுகள்  சிறிய, எளிமையான மூலக்கூறுகளாகச் சிதைக்கப்பட்டு செரிக்கப்படுகின்றன்.
 உறிஞ்சுதல் : செரித்தலின்போது,   உணவுப் பொருள்களிலுள்ள வேதிப்பொருள்களின் செயல்மிகு மற்றும் செயல்மிகா கடத்தலால், உணவிலிருந்தான ஆற்றல் உடலை அல்லது கலநீர்மத்தைச் சென்றடைகிறது. 
 தன்மயமாதல்;    உறிஞ்சப்ப்ட்ட மூலக்கூறுகள் வளர்சிதை மாற்றத்திற்கு  நேரடியாகப் பயன்படுகின்றன .

மேற்கோள்கள் 

ஊட்டச்சத்து
 துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
2008 கர்நாடகா தமிழ்நாடு கள்ளச் சாராய சாவுகள்

2008 கர்நாடக தமிழ்நாடு கள்ளச் சாராய சாவுகள் சம்பவம் என்பது 2008 மே மாதத்தில் கள்ளச்சாராயம் குடித்து 180 பேர் இறந்த நிகழ்வைக் குறிக்கிறது. இது  2000 மாவது ஆண்டிற்கு பின் நிகழ்ந்த மிகப்பெரிய சோக நிகழ்வு ஆகும். இது  கர்நாடக-தமிழ்நாடு கள்ளச்சாராய சாவுகள் சம்பவம் என்று அழைக்கப்படுகிறது. இந்த நிகழ்வானது 2000 ஆம் ஆண்டுக்குப் பின் நாட்டில் நடந்த முதல் மோசமான துயரமாக கருதப்படுகிறது.

நிகழ்வு 
2008 மே 18 அன்று, கர்நாடக மாநிலத்தில் பெங்களூர் நகர்ப்புற, பெங்களூர் ஊரக, கோலார் மாவட்டம், மற்றும் அண்டையில் உள்ள தமிழ்நாட்டின் கிருஷ்ணகிரி மாவட்டத்தில் உள்ள சிலர், கற்பூரம் மற்றும் புகையிலை கொண்டு தயாரிக்கப்பட்ட கள்ளச் சாராயத்தை குடித்தனர். இந்த பானம் நச்சுத்தன்மையுள்ள மெத்தில் ஆல்கஹால்  ஆகும், இதில் துவக்கத்தில் 156 பேர் மரணமுற்றனர். இவர்களில் 27 பேர் பெங்களூர் உரக மாவட்டத்திலும், 56 பேர் பெங்களூர் நகர மாவட்டத்திலும், 32 பேரும் கோலார் மாவட்டத்திலும், 41 பேர் கிருஷ்ணகிரி மாவட்டத்திலும் இறந்தவர்களாவர்.   வயிற்று வலியும், வாந்தியும் ஏற்பட்டு பலர் மருத்துவமனைகளில் அனுமதிக்கப்பட்டனர். சிறிய எண்ணிக்கையிலானவர்கள் தங்கள் பார்வையை இழந்தனர். மருத்துவமனையில் அனுமதிக்கப்பட்டவர்களிலும் இறந்ததால் இறப்பு எண்ணிக்கை பின்னர் 180 ஆக உயர்ந்தது.  அயல்நாட்டு மதுபானத்தைவிட கள்ளச்சாராயம் மலிவாக இருப்பதால் இந்திய ஏழை மக்கள் இதை விரும்பிக் குடிப்பதே, இது சம்பவத்திற்கு முக்கிய காரணம் ஆகும்.

பின்விளைவு
விசச் சாராயத்தை காய்ச்சியதற்காகவும், விற்றதற்காகவும் 52 பேரை காவல் துறை கைது செய்தது.  இந்த சோக நிகழ்வுக்குப் பிறகு, கர்நாடக மற்றும் தமிழக அரசாங்கங்கள், கள்ளச்சாராயத்துக்கு எதிரான விழிப்புணர்வு பிரச்சாரத்தை தொடங்கினர்.  கர்நாடகத்தில், எதிர்க்கட்சிகள் இந்த சோகத்திற்காக ஆளும் கூட்டணியை குற்றம்சாட்டியதுடன், இந்த சம்பவத்திற்கான காரணமான சாராயத்துக்கு தடைவிதிக்கவேண்டுமென்றதால் தடைவிதிக்கப்பட்டது.  தமிழ்நாட்டில், சில அரசியல் கட்சிகள் மாநிலத்தில் கள்ளச்சாராயத்துக்கு எதிராக நடவடிக்கை எடுக்கக் வேண்டும் என்று கோரின.  இந்த சம்பவத்திற்காக தமிழக அரசு 21 போலீஸ்காரர்களை இடை நீக்கம் செய்தது. [13]   பெங்களூர் காவல் துறையினர் கள்ளச்சாராய வலைப்பின்னலில் ஒரு முக்கிய பிரமுகரை கைது செய்து,   ஆனால் பிரதான விநியோகர் தற்கொலை செய்து கொண்டார்.  பெங்களூரு போலீசார் கள்ளச்சாராய வலையமைப்பின் தலைவனை கைது செய்தனர், ஆனால் முதன்மை விநியோகஸ்தர் தற்கொலை செய்து கொண்டார்.

குறிப்புகள் 

2008 நிகழ்வுகள்
கிருஷ்ணகிரி மாவட்டம்
கர்நாடக வரலாறு (1947- தற்போதுவரை)
இந்தியாவில் மது தொடர்பான இறப்புகள்
எங்களது சவுக்கு மரம்

எங்களது சவுக்கு மரம் (Our Casuarina Tree) என்பது தோரு தத் என்ற இந்திய கவிஞரால் 1881-ம் ஆண்டு எழுதப்பட்ட கவிதைத் தொகுப்பு ஆகும். ஒரு நேர்த்தியான இலக்கியப் படைப்பிற்கு இது சிறந்த எடுத்துக்காட்டு. இதில் சவுக்கு] மரத்தின் கம்பீரத்தை தான் எவ்வாறு சிறு வயதில் தன் சகோதரர்களுடன் அந்த மரத்தின் அடியில் பொழுதை கழித்தார் என்ற நினைவுகளை தோரு தத் நினைவு கொள்கிறார். நவீன இந்திய இலக்கியத்தின் சிறந்த செய்யுள்களில் இதுவும் ஒன்றாக திகழ்கிறது.

கவிதைத் தொகுப்பு
இதில் தோரு தத் சவுக்கு மரத்தினைப்பற்றி அழகுற விவரிக்கிறார். மரத்தின் மீது படர்ந்துள்ள கொடியானது பெரிய பாம்பினைப் போன்று உள்ளது. மரமானது வலுவாக உள்ளது.  சவுக்கு மரத்தில் சிவப்பு நிறமுடைய மலர்கள் கூட்டமாக உள்ளன. மலர்கள் ஒருபோர்வையைப் போல் மரத்தினை மூடியுள்ளன. இரவு நேரத்தில் தோட்டத்தில் நைட்டிங்கேல் பறவையின் சத்தம் ஒலிக்கிறது. குளிர்காலத்தில் யூன் என்ற குரங்கு வகைகள் சவுக்கு மரத்தின் உச்சியில் அமர்ந்து பார்க்கின்றன. மரத்தின் நிழல் பெரிய நீர்த்தொட்டியில் விழுகிறது. தோரு தத் மற்றும் அவரது உடன் பிறந்தோரும் மரத்தின் அடியில் பல மகிழ்ச்சியான தருணங்களை கடந்த்தை நினைவுகூருகிறார். கவிஞர் சவுக்கு மரத்தின் பரிசுத்தத்தை நினைவுகூருகிறார். வேர்ட்ஸ் வொர்தின் மரம் பற்றிய கவிதையினை சவுக்கு மர கவிதையோடு ஒப்பிடுகிறார்.

மேற்கோள்கள்

வெளி இணைப்புகள் 
Our Casuarina Tree

இந்தியக் கவிதைகள்
1881 நூல்கள்
எய்லி ஓவன்சின் கொலை

எய்லி ஓவன்சு (2003 ஆகத்து 18 - 2014 பெப்ரவரி 18) என்பவர் மிசௌரி மாகாணத்தின் சுபிரிங்ஃபீல்ட் பகுதியை சேர்ந்த 10 வயது சிறுமி ஆவார். இவர் 2014 பெப்ரவரி 18  அன்று பலவந்தமாக கடத்தப்பட்டு, பாலியல் வன்கொடுமைக்கு ஆளாக்கி, கொலை செய்யப்பட்டார். இந்தக்  கொலை தேசிய அளவில் கவனத்தை ஈர்த்து, விவாதிக்கப்பட்டது. 2014 பெப்ரவரி 23 அன்று ஹெயிலுக்கு ஆயிரக்கணக்கான மக்கள் மெழுகுவர்த்தி ஏந்தி அஞ்சலி நிகழ்த்தினர். பிற்பாடு அண்டையில் உள்ள பூங்கா  எய்லி விளையாட்டு மைதானம் என பெயரிடப்பட்டது.

2014 பெப்ரவரி 18 அன்று சுமார் 5:00 மணியளவில், தன் வீட்டிலிருந்து ஒரு நண்பனின் வீட்டுக்கு நடந்து சென்றபோது, ஒரு சரக்குந்து ஓட்டுக்கொண்டு வந்த நபர் எய்லியை வழிகேட்ட அழைத்தார். அவனுக்கு வழியைக்கூற சரக்குந்துக்கு அருகில் சென்ற  அவளை இழுத்து, தனது லாரிக்குள் வீசி எறிந்தான். இதை நேரில் கண்ட சாட்சி இருந்தது.

க்ரெய்க் மைக்கேல் உட் என்பவர் சந்தேகத்தின் பேரில் கைது செய்யப்பட்டு, விசாரணை 2017-ல் தொடங்க உள்ளது. வழக்கறிஞர்கள் பாதிக்கப்பட்ட குடும்பத்தின் விருப்பத்திற்கு எதிராக, குற்றவளிக்கு மரண தண்டனை பெற்றுத்தர உத்தேசித்துள்ளனர்.

மேற்கோள்கள் 

2014 இறப்புகள்
கொல்லப்பட்ட அமெரிக்கக் குழந்தைகள்
அரசு மேல்நிலைப் பள்ளி, கள்ளிக்குடி

கள்ளிக்குடி அரசு மேல்நிலைப்பள்ளி (Kallikudi Higher Secondary School) இந்தியாவின் தமிழ்நாடு மாநிலம் மதுரையிலுள்ள கள்ளிக்குடி கிராமத்தில் அமைந்துள்ளது. 

1953 ஆம் ஆண்டு சூன் மாதம் 20 ஆம் தேதியன்று ஒரு ஆரம்பப் பள்ளியாகத் தொடங்கப்பட்டது. உசிலம்பட்டி கல்வி மாவட்டத்தைச் சேர்ந்த இப்பள்ளி 01.07.1978 ஆம் ஆண்டு ஒரு மேல்நிலைப்பள்ளியாக தரம் உயர்த்தப்பட்டது. பள்ளியின் பரப்பளவு 1.92 ஏக்கர்களாகவும், விளையாட்டு மைதானம் 5 ஏக்கர்களாகவும் உள்ளது. 6 முதல் 12 ஆம் வகுப்பு வரையிலான இருபால் மாணவர்களுக்கும் இங்கு கல்வி கற்பிக்கப்படுகிறது. தற்போது பள்ளியில் 31 ஆசிரியர்களும் 500 எண்ணிக்கைக்கும் மேற்பட்ட மாணவர்களும் உள்ளனர். பள்ளி தொடங்கிய காலத்திலிருந்து இதுவரை 30 தலைமையாசிரியர்கள் இங்கு பணியாற்றி உள்ளனர். கற்பித்தலுக்காக ஆறு வகுப்பறைகளும் இதர பணிகளுக்காக இரண்டு அறைகளும் பள்ளியில் உள்ளன.

பள்ளியில் படிக்கும் மாணவர்களுக்கு விழிப்புணர்வூட்டும் பல்வேறு நிகழ்ச்சிகள் அடிக்கடி நடத்தப்படுகிறது.

மேற்கோள்கள் 

துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
மதுரை மாவட்டத்திலுள்ள அரசுப் பள்ளிகள்
பாலைத் தாவரம்

பாலைத்தாவரங்கள் வறள்நிலத் தாவர உருவ அமைப்புடன் உடலியல் பல்வேறு வகையில் அமைந்து தண்ணீரைப் பாதுகாக்கும் தாவரமாகும்.  மேலும் பொதுவாக இவை உலர் காலங்களில், பேரளவு தண்ணீர் சேமித்து வைக்கின்றன. மற்ற இனங்கள் தங்கள் திசுக்களில் நீண்ட காலத்திற்குத் தற்காலிகமாக வாழத் தக்கவையாக மாற்றப்படலாம், அதன் போது அவை வளர்சிதை மாற்ற நடவடிக்கைகள் திறம்பட மூடப்படும்.  உள்ளங்கை உருவக மற்றும் உடற்கூறியல் தழுவல்கள் கொண்ட பாலைத் தாவரங்கள்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
பாலைவன உயிரினங்கள்
அண்ணா நகர் கோபுரம்

அண்ணா நகர் கோபுரம் 1968 உலக வர்த்தக கண்காட்சிக்காக கட்டப்பட்ட 138 அடி (42 மீட்டர்) உயரமான கோபுரமாகும். இது பி. எஸ். அப்துல் ரஹ்மான் அவர்களால் நிறுவப்பட்டது. அதன் பிரதான நுழைவாயில் 3 வது முதன்மை சாலை மற்றும் 6 வது முக்கிய சாலையில்  உள்ளது. காலையில் நடைப் பயிற்சி செய்பவர்களாலும்,நடை ஓட்ட்ம்பயிற்சி செய்பவர்களாலும்  இது பிரபலமாக உள்ளது. மேலும் மாலைவேளைகளில் குடும்பத்தினர் மற்றும் இளைஞர்கள் விளையாட மற்றும் ஓய்வெடுக்க பயன்படுகிறது. ஒரு பெயரளவு கட்டணத்தில் கோபுரத்திற்கு மேலேசென்று நகரத்தின் மிகச்சிறந்த காட்சிகளை காணமுடியும். கடந்த சில ஆண்டுகளாக சிலர் தற்கொலை செய்துகொண்ட காரணங்களுக்காக பாதுகாப்புக் கருதி உள்ளே நுழைவது கடந்த சில ஆண்டுகளாக நிறுத்தப்பட்டிருந்தது. கோபுரம் மற்றும் பூங்கா இப்போது புதுப்பிக்கப்பட்டு ஒரு சறுக்கு விளையாட்டு தளம் ஏற்படுத்தப்பட்டுள்ளது. தற்பொழுது பொது மக்கள் பயன்படுத்த மீண்டும் திறக்கப்பட்டுள்ளது. பண்டைய தமிழ் தற்காப்பு கலையான சிலம்பாட்டம் இங்கே சிறந்த பயிற்சியாளர்களால் பயிற்றுவிக்கப்படுகிறது.

மேற்கோள்கள்

சென்னைக் கட்டிடங்கள்
சாம்பார் உப்பு ஏரி

சாம்பார் உப்பு ஏரி (Sambhar Salt Lake) என்பது இந்தியாவின் மிகப் பெரிய உள்நாட்டு உப்பு ஏரியாகும். இது  இந்திய இராசத்தன் மாநில ஜெய்ப்புர் மாவட்டத்தில் சாம்பர் ஏரி நகரியத்தில் உள்ளது. இது ஜெய்ப்பூரில் இருந்து தென்மேற்காக 80 கிமீ தொலைவிலும்  இராசத்தன் மாநில அஜ்மீர் நகரில் இருந்து வட கிழக்காக 64 கிமீ தொலைவிலும்  அமைந்துள்ளது. I இதுவரலாற்றுச் சிறப்பு வாய்ந்த சாம்பார் ஏரி நகரியத்தைச் சுற்றி அமைகிறது.

புவிப்பரப்பியல் 

இந்த ஏரி, மந்தா,  உரூபன்கார், காரி, கந்தேலா, மேதா, சமூத் ஆகிய ஆறு ஆறுகளில் இருந்து தன்ணீரைப் பெறுகிறது.  இதன் நீர்ப்பிடிப்புப் பரப்பு700 ச.கிமீ ஆகும்.  இது கங்கை ஆற்றின் கரையோரப் பகுதியின் பகுதியாக இல்லை, புவியியலாக ஒரு தனி நிலப்பகுதியாக  அமைகிறது. [1] இந்த ஏரி உண்மையில் ஒரு அகல்விரிவான  உப்புச் சதுப்புநிலம் ஆகும், வறண்ட பருவத்தில் சுமார் 60 செமீ (24 அங்குலம்) முதல் மழைக்காலத்திற்குப் பிறகு சுமார் 3 மீ(10 அடி) வரை நீரின் ஆழம் மாறுகிறது. இது பருவத்தைப் பொறுத்து 190 முதல் 230 சதுர கிலோமீட்டர் பரப்பளவை கொண்டுள்ளது. இது 3 கிமீ முதல் 11 கிமீ வரை மாறும் அகலமும் 35.5 கிமீ நீளமும் கொண்ட நீள்வட்ட வடிவ ஏரி ஆகும். இது நாகவுர், ஜெய்ப்பூர் மாவட்டங்களில் அமைந்துள்ளது, இது அஜ்மீர் மாவட்டத்தை எல்லையாக கொண்டுள்ளது. ஏரி சுற்றளவு 96 கி.மீபிது ஆராவலி மலைத்தொடரால் சூழப்பட்டுள்ளது.

சாம்பார் ஏரிப் படுகை 5.1 கிமீ நீளமான மணற்பாறை மூலம் பிரிக்கப்பட்டுள்ளது. உப்பு நீர் ஒரு குறிப்பிட்ட செறிவு அடைந்தவுடன், மேற்குத் திசையில் அணைக் கதவுகளை உயர்த்துவதன் மூலம் கிழக்குப் பகுதியிலிருந்து விடுவிக்கப்படும். அணைக்கு கிழக்கே  உப்பளங்கள்(உப்புநீர்ப் பாசனக் குளங்கள்) உள்ளன, அதில் உப்பு ஆயிரம் ஆண்டுகளாக தேக்கித் திரட்டப்படுகிறது. இந்தக் கிழக்கு பகுதி 80 ச.கிமீ பரப்புள்ளதாகும். உப்பு நீர்த்தேக்கங்கள், கால்வாய்கள், உப்பு மேடுகள்ஆகியன குறுகிய முகடுகளால் பிரிக்கப்படுகின்றன. அணைக்கு கிழக்கே சாம்பார் ஏரி நகரத்திலிருந்து உப்புச் செயல்பாடுகளுக்கு பிரித்தானிய அரசு (இந்தியாவின் விடுதலைக்கு முன்னால்)  ஒரு தொடருந்துத் தடத்தை அமைத்தது.

அருகிலுள்ள விமான நிலையம் சங்கானர்;  அருகிலுள்ள தொடருந்து நிலையம் சாம்பார் ஆகும். மந்தா,  உரூபன்கர், கந்தேலா, காரி, மேதா, சமூதளாகிய ஆறுகளில் இருந்து நீரோடைகள் இந்த ஏரிக்குள் பாய்கின்றன. மந்தாவும் உரூபன்கரும் முதன்மையான நீரோடைகளாகும். மந்தா தெற்கு வடக்காகப் பாய்கிறது;  உரூபன்கர் வடகிழக்காகப் பாய்கிறது.

கோடைகாலத்தில் வெப்பநிலை 40  செ வெப்பநிலைக்கு  உயரும்; குளிர்காலத்தில் 11 செ வெப்பநிலைக்குத் தாழும்.

மேற்கோள்கள்

வெளி இணைப்புகள்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
இராசத்தான் ஏரிகள்
உப்பு ஏரிகள்
இந்திய ராம்சார் இடங்கள்
அல்லியம் சியோசசைடஸ்

அல்லியம் சியோசசைடஸ் (Allium caesioides) என்பது  இந்தியா, பாகிஸ்தான் , தாஜிகிஸ்தான், ஆப்கானிஸ்தான் போன்ற நாடுகளில் உள்ள உயரமான மலைப் பகுதிகளில் காணப்படும் ஒரு தாவரம் ஆகும். இதன் பூக்கள் முட்டை வடிவ விளிம்புடன், 10 செ.மீ குறுக்காலவுடன், 30 செ.மீ உயரமான காம்புடன் இருக்கும். இவை முடி மாதிாியான இலைகளையும், ஊதா நிற பூக்களையும் உடையது.

மேற்கோள்கள் 

வெங்காயத் தாவரப்பேரினம்
இந்தியத் தாவரங்கள்
ஆப்கானியத் தாவரங்கள்
பாக்கித்தானியத் தாவரங்கள்
தஜிகிஸ்தான் தாவரங்கள்
துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
தாவரவியல் பெயருடையக் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
அனா சாகர் ஏரி

அனா சாகர் ஏரி (Ana Sagar Lake)  இந்தியாவின் இராசத்தான் மாநிலத்திலுள்ள அச்மீர் நகரில் அமைந்துள்ள ஒரு செயற்கை ஏரியாகும். செயற்கை ஏரியான அனா சாகர் ஏரி 12 ஆம் நூற்றாண்டின் பிற்பகுதியில் வட இந்தியாவில் இருந்த இராச்சியம் ஒன்றை ஆண்ட  பிருத்திவிராச் சௌகான் என்பவரின் தாத்தாவான அர்னாராசா என்றழைக்கப்பட்ட  அனாச்சி சௌகான் என்பவரால் கி.பி. 1135 - 1150 ஆண்டில் கட்டப்பட்டு அவருடைய பெயர் சூட்டப்பட்டது. நீர்ப்பிடிப்பு பகுதியானது உள்ளூர் மக்களின் உதவியுடன் கட்டப்பட்டது. அனா சாகர் ஏரி 13 கிலோமீட்டர் பரப்பளவுக்கு விரிந்துள்ளது. ஏரியைச் சுற்றியுள்ள கூடாரங்களை 1637 ஆம் ஆண்டில் சாச்சகான் கட்டினார். தவுலத் பாக் தோட்டம் ஜஹாகாங்கீரால் ஏற்படுத்தப்பட்டது. ஏரிக்கு அருகிலிருந்த ஒரு மலையில் பிரித்தானியர்கள் தங்குவதற்குப் பயன்படும் ஒரு சுற்றுலா மாளிகையும் அமைக்கப்பட்டிருந்தது. ஏரிக்கு நடுவில் படகு மூலம் சென்றடையக்கூடிய ஒரு தீவும் இருக்கிறது. தவுலத் பாக் தோட்டத்திற்குக்  கிழக்குப் பகுதியிலிருந்து படகுகளை வாடகைக்கு எடுக்கலாம். ஏரியின் அழகிய காட்சியைப் பிடிக்க சவுப்பட்டி மற்றும் யெட்டி நடைபாதைகள் மற்றும்  கூடாரங்களை அடுத்து உள்ளன. அஜ்மீரில் உள்ள மிகப்பெரிய ஏரியான இது 5 சதுரகிலோமீட்டர் அளவுக்கு பெரிய நீர்ப்பிடிப்பு பகுதியைக் கொண்டுள்ளது. ஏரியின் அதிகபட்ச ஆழம் 4.4 மீட்டர்கள் ஆகும். 4,750,000 கனமீட்டர் அளவுக்கு நீர் கொள்ளளவு கொண்டதாக அனா சாகர் ஏரி உள்ளது. ஏரிப்படுகைகளில் உள்ள நீர்பிடிப்புப் பகுதிகளில் புதிய கட்டுமானங்கள் செய்யப்படுவதற்கு இராசத்தான் உயர் நீதிமன்றம் தடை விதித்துள்ளது.

மேற்கோள்கள்

இராசத்தான் ஏரிகள்
இந்திய செயற்கை ஏரிகள்
நீரேற்றம்

வேதியியலில் நீரேற்றம்  (Aquation) என்பது  ஒன்று அல்லது அதற்கு மேற்பட்ட ஒருங்கிணைந்த நீா் மூலக்கூறுகளை ஒருங்கிணைக்கும் ஒரு வேதியியல் வினையாகும்.  உலோக அணைவுச் சேர்மங்களில் எதிா்மின் அயனியானது நீாினால் இடமாற்றம் செய்யப்படும் வினைகளில் இந்த சொற்பதம் உபயோகப்படுத்தப்படுகிறது. எடுத்துக்காட்டாக,

புரோமோபெண்டாஅமீன் கோபால்ட் (III) பின்வரும் நீரேற்ற வினைக்கு உட்பட்டு உலோக நீரேற்ற கூட்டுமத்தை தருகின்றது:

[Co(NH3)5Br]2+ + H2O → [Co(NH3)5(H2O)]3+ + Br−

இந்த நீரேற்ற வினையில் அமிலம் மற்றும் காரமானது வினையூக்கியாக பயன்படுகிறது. அமில வினையூக்கியில் புரோமைடு புரோட்டானேற்றம் செய்யப்பட்டு சிறந்த வெளியேற்ற குழுவாக மாற்றப்படுகிறது. கார நீரேற்ற வினையானது SN1CB நெறிமுறையால் தொடா்கிறது, இந்த வினையானது அம்மோனியா ஈனியின் புரோட்டானை நீக்கி தொடா்கிறது.

சான்றுகள் 

பதிலீட்டு வினைகள்
ஒருங்கிணைவு வேதியியல்
வினை வழிமுறைகள்
நீர் வேதியியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
வடசிறுவளூர்

வடசிறுவளூர் கிராமம் (Vadasiruvalur) இந்தியாவின் தமிழ்நாடு மாநிலம் விழுப்புரம் மாவட்டத்தில் உள்ள சங்கராபுரம் வட்டத்தில் அமைந்துள்ளது. துணை மாவட்டத் தலைமையகமான சங்கராபுரத்திலிருந்து 4 கிமீ தொலைவிலும் (வட்டாச்சியர் அலுவலகம்) மாவட்டத் தலைமையகமான விழுப்புரத்திலிருந்து 70 கிமீ தொலைவிலும் அமைந்துள்ளது. 2009ஆம் ஆண்டு புள்ளிவிவரங்களின்படி, வடசிறுவளூர் கிராமம் ஒரு கிராம பஞ்சாயத்து ஆகும்.

தில்லைநாயகி உடனான திருக்கோட்டீசுவரர் திருக்கோவில் அமைந்துள்ளது.  ஊரின் வடக்கே வேளியம்மன் ஆலயமும், தெற்கே நாச்சியம்மன் ஆலயமும், மேற்கே பச்சையம்மன் ஆலயமும் எல்லைகளாக அமைந்துள்ளது.

2011ஆம் ஆண்டு மேற்கொள்ளப்பட்ட மக்கள்தொகை கணக்கெடுப்புத் தகவலின்படி வடசிறுவளூர் கிராமத்தின் இருப்பிடக் குறியீடு அல்லது கிராமக் குறியீடு 633332 ஆகும். கிராமத்தின் மொத்த புவியியல் பரப்பளவு 585.72 எக்டேராகும். வடசிறுவளூரில் மொத்த மக்கள் தொகை 3,081ஆக இருந்தது. இதில் ஆண்கள் 1,510, பெண்கள் 1,571 என இருந்தனர். கிராமத்தின் கல்வியறிவு விகிதம் 62.64% ஆகும். இதில் 72.38% ஆண்கள் மற்றும் 53.28% பெண்கள் கல்வியறிவு பெற்றிருந்தனர்.  வடசிறுவளூர் கிராமத்தில் சுமார் 750 வீடுகள் இருந்தன.

மேற்கோள்கள் 

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
விழுப்புரம் மாவட்டத்திலுள்ள கிராமங்கள்
நிலத்தாவரங்கள்

நிலத்தாவரங்கள் (Embryophyta) (), புவியில் வாழும் தாவரவளத்தில் மிகவும் பரவலாகப் பார்க்கும் பசுந்தாவரக் குழுவாகும். இவற்றுக்கும் () பசும்பாசிக்கும்  பொது மூதாதையுண்டு. இவை இரண்டும் பசும்பாசி கவையான பிராகுமோபிளாஸ்டோபைட்டாவில் தோன்றின. சைகுனேமட்டோபைசியே இவற்றின் உடன்தோன்றலாகும். நிலத்தாவரங்களில் பிரியோபைட்டுகளும் பாலிஸ்பொராஞ்சியோபைட்டுகளும் அடங்கும். வாழும் நிலத்தாவரங்களில் கொம்பு பாசடைகளும் மடற்பாசடைகளும் குமிழ்பாசடைகளும் லைக்கொபைட்டுகளும், பெரணிச் செடிகளும், வித்திலைத் தாவரங்களும், பூக்கும் தாவரங்களும் அடங்கும். நிலத் தாவரங்கள் இருமடிவு உயிர்வாழ்க்கைச் சுழற்சிகள் உள்ளவை. இவை நன்னிர் வகை சாரோபைட்ட எனும் பலகலப் பாசிகளில் இருந்து தோன்றியவை என இப்போது அனைவராலும் ஒப்புக்கொள்ளப்படுகிறது.

மேற்கோள்கள்

Bibliography

 
 
 

தாவரங்கள்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
பார்வதிபுரம் (கன்னியாகுமரி மாவட்டம்)

பார்வதிபுரம்,  தமிழ்நாட்டின் கன்னியாகுமரி மாவட்டம், கல்குளம் வட்டம், ஆளுர் பேரூராட்சிக்குட்பட்ட பகுதியாகும். இது நாகர்கோவில் நகரத்தின் மேற்குப் பகுதியில்  உள்ளது. நாகர்கோவில் மையத்திலிருந்து ஐந்து கி.மீ., மற்றும் திருவனந்தபுரத்திலிருந்து 60 கி.மீ தொலைவில் உள்ளது. இது நாகர்கோவிலின் நுழைவாயில் என்று அழைக்கப்படுகிறது. கன்னியாகுளம், ஆலம்பாறை, கிறிஸ்டோபர் நகர், ராஜலட்சுமி நகர், களியன்காடு ஆகியவை பார்வதிபுரத்தின் அருகில் உள்ள ஊர்கள் ஆகும். இவற்றில் பெருவிளை பார்வதிபுரத்தின்  ஒரு பெரிய பகுதியாகும். திருவனந்தபுரம்வ் தேசிய நெடுஞ்சாலை 47 வழியாக கன்னியாகுமரி மாவட்டத்தின்  உள்ள அனைத்துப் பேருந்துகளும் நிறுத்தப்படுகின்றன. 31 ஏ பேருந்து பார்வதிபுரம் சுற்றுவட்டார பேருந்து நிலையம் கிறிஸ்டோபர் பேருந்து நிறுத்தம் அண்ணா பேருந்து நிலையத்துடன் பார்வதிபுரத்தை இணைக்கிறது. இந்த சேவை ஒவ்வொரு 4 நிமிடத்திற்கும் கிடைக்கும்.

வரலாறு
திருவாங்கூர் ராணி, பார்வதிபாய் தம்புராட்டி என்பவரின் தென்னிந்தியப் பெயருக்குப் பெயரிடப்பட்டது. முதன்மையாக பிராமணர்களுக்கு  விலைச்சலுக்குரிய நிலம் மிகுந்த ஒரு கிராமத்தை வழங்கினார். பிராமணர்கள் சுசீந்திரம் கோவிலில் இருந்து திரும்பி வந்த ராணி மற்றும் அவரது அரச குடும்பத்தை உபசரித்ததினால் இது கிடைக்கப்பெற்றது.

கல்வி நிறுவனங்கள்
ஸ்காட் கிறிஸ்துவக் கல்லூரி, பொன்ஜெஸ்லி பொறியியல் கல்லூரி, ஜேம்ஸ் பொறியியல் கல்லூரி புனித சேவியர் கத்தோலிக்க பொறியியல் கல்லூரி வின்ஸ் பொறியியல் கல்லூரி, சன் பொறியியல் மற்றும் தொழில்நுட்ப கல்லூரி ஆகிய கல்லூரிகள் பார்வதிபுரத்திற்கு அருகாமையில் அமைந்துள்ளன.மேலும், பார்வதிபுரத்திலிருந்து 2 கி.மீ. தொலைவில்ஸ்ரீ   கிருஷ்ணா பல்தொழில்நுட்பக் கல்லூரி, சன் பல்தொழில்நுட்பக் கல்லூரி, மற்றும் மார்னிங் ஸ்டார் பல்தொழில்நுட்பக் கல்லூரி ஆகிய கல்லூரிகள் அமைந்துள்ளன.

வழிபாட்டுத் தலங்கள்
பார்வதிபுரம் அருகே  அருள்மிகு முத்தராமன் கோயில், கிராமம் ஸ்ரீ ஸ்ரீ கிருஷ்ணர் கோயில், சுவாமி அய்யப்பன் கோயில் ஆகியவை உள்ளன.

மேற்கோள்கள் 

கன்னியாகுமரி மாவட்டத்திலுள்ள கிராமங்கள்
தமிழ்நாடு மாநிலத்திலுள்ள ஊர்களும் நகரங்களும்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
சின்னாளப்பட்டி சுங்குடி சேலை

சின்னாளப்பட்டி சுங்குடி சேலை என்பது திண்டுக்கல் மாவட்டம் சின்னாளப்பட்டியில் தயாரிக்கப்படும் சேலை ரகமாகும். பிரபலமாக சின்னல பட்டு என்றும் அழைக்கப்படுகிறது.

இவ்வூரில் சுங்குடி புடவைகள் பாரம்பரிய வழியில்  செய்யப்படுகின்றன.

தென்னிந்தியாவில் சின்னாளப்பட்டு புடவைகள் நன்கு அறியப்பட்டவையாக உள்ளன.

தற்பொழுது சேலை  பயன்பாடு  குறைத்து இருப்பதால், சின்னாளப்பட்டி நெசவாளர்கள் சுங்குடி சுடிதர்கள் தயாரிப்பில் ஈடுபட்டுள்ளனர்.

வகைகள்
 
 சிங்கிள்,  
 டபுள்கலர்,  
 முடிச்சு,  
 கல்கட்டா,  
 கைபுட்டா 
என பல்வேறு வகைகளில் சுங்குடி சேலைகள் தயாரிக்கப்படுகின்றன.

தயாரிப்பு
வெள்ளை நிற சேலைகளாக பல்வேறு இடங்களில் இருந்து வரவழைக்கப்படுகின்றன. இந்த வெள்ளை நிற சேலைகளில் மெழுகை நன்கு காய்ச்சி நூற்றுக்கும் மேற்பட்ட வித விதமான கட்டையச்சுகளை பயன்படுத்தி பல்வேறு வடிவங்களை அச்சடித்து தயார் செய்கின்றனர். பின்னர் மெழுகுச்சு வேலை முடிந்து, பல்வேறு வடிவங்களைக் கொண்ட வண்ண வண்ணமான அச்சுக்களை பதிக்கின்றனர்.

இவ்வாறு அச்சடிக்கப்படும் சுங்குடி சேலைகளில், அச்சு  வேலை முடிந்த பின்பு, ஜவ்வரிசியை கொண்டு நன்கு காய்ச்சிய கஞ்சியை சேலையில் முழுவதுமாக நனைத்து உலர காய வைக்கின்றனர்.

ஆதாரங்கள்

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
புடவைகள்
வடமேற்கு எல்லைப்புற மாகாணம் (1901-1955)

வடமேற்கு எல்லைப்புற மாகாணம் (1901-1955) (North-West Frontier Province)  (NWFP), பிரித்தானிய இந்தியாவில் 1901 முதல் 1947 முடிய  இருந்த முன்னாள் மாகாணம் ஆகும். இந்தியப் பிரிவினைக்குப் பின்னர் இம்மாகாணம் பாகிஸ்தான் நாட்டின் ஒரு மாகாணமாக 1955 முடிய இருந்தது.  பின்னர் இம்மாகாணத்தை கலைத்து விட்டனர்.  19 ஏப்ரல் 2010 அன்று மீண்டும் இப்பகுதிக்கு கைபர் பக்துன்வா மாகாணம் எனப் பெயர் சூட்டப்பட்டது. 

பாகிஸ்தானின் வடமேற்கில் இமயமலையில் அமைந்த இம்மாகாணம் 70,709 சதுர கிலோ மீட்டர் பரப்புளவு கொண்டது. இதன் தலைநகரம் பெஷாவர் நகரம் ஆகும்.

வரலாறு
பிரித்தானியர்கள் 1849ல் ஆப்கானியர்களிடமிருந்து, வடமேற்கு எல்லைப்புற மாகாணத்தைக் கைப்பற்றி பிரித்தானிய இந்தியாவுடன் இணைத்தனர்.

மாகாண எல்லைகள்
1947க்கு முன்னர் வரை வடமேற்கு எல்லைப்புற மாகாணத்தின் வடக்கில் மன்னர் அரசுகளும், வடகிழக்கில் கில்ஜித் முகமையும்,  கிழக்கில் மேற்கு பஞ்சாபும், தெற்கில் பலுசிஸ்தான் மாகாணமும், வடமேற்கில் ஆப்கானித்தனும் எல்லைகளாகக் கொண்டது.

மக்கள் தொகையியல்
1998ல் வடமேற்கு எல்லைப்புற மாகாணத்தின் மொத்த மக்கள் தொகை 1,75,55,000 ஆகும். இங்கு  இசுலாமிய பழங்குடி பஷ்தூ மொழி பேசும் பஷ்தூன்கள் பெரும்பான்மை இனத்தவராக உள்ளனர். மேலும் சிறிதளவில் சீக்கியர்கள் மற்றும் இந்துக்கள் உள்ளனர். இப்பகுதியில் அலுவல் மொழி பாரசீக மொழி ஆகும்.

இதனையும் காண்க
 வடமேற்கு எல்லைப்புற மாகாணம் (1901-2010)
 பிரித்தானிய இந்தியாவின் மாகாணங்களும், ஆட்சிப் பகுதிகளும்
 கைபர் பக்துன்வா மாகாணம்
 நடுவண் நிர்வாகத்தில் பழங்குடிப் பகுதிகள்
 பஞ்சாப் மாகாணம்
 இந்தியாவில் கம்பெனி ஆட்சி
 பிரித்தானிய இந்தியா

மேற்கோள்கள்

வெளி இணைப்புகள்
 Government of Khyber Pakhtunkhwa
  Provinces of Pakistan

பிரித்தானிய இந்தியா
பிரித்தானிய இந்தியாவின் மாகாணங்கள்
நெல் குலை நோய்

நெல் குலை நோய் என்பது நெல் பயிரை தாக்கும் ஒரு நோயாகும். நெற்பயிரை பல்வேறு பூச்சி நோய்கள் தாக்குகின்றன, அவற்றில் முக்கியமானது நெல் குலை நோயாகும். இந் நோய் ஆரம்பத்தில் சிறு புள்ளிகளாக தோன்றும் பின்பு பெரிதாகி கண்வடிவ புள்ளிகளாக மாறும். பின்பு இன் நோய் தண்டு பகுதிலும் தாக்கத்தை ஏற்படுத்தி கணுவின் கழுத்து பகுதி உடைந்து விடும்.  பின் நெல் மணிகளையும்  தாக்கி சேதத்தை உருவாக்கும். இன் நோய் தாக்குததினால் நெற்பயிர் சாய்ந்து காணப்படும். இந்த நோயை கட்டுப்படுத்த எடிபன்பாஸ் என்ற மருந்தினை செலுத்தி கட்டுப்படுத்தலாம்

வெளி இணைப்புகள் 
 குலை நோய் நெல் பயிரைத் தாக்கும் நோய்கள், தமிழ்நாடு வேளாண்மை பல்கலைக்கழக இணையதளம்.
 நெற்பயிரில் குலை நோய் பசுமை தமிழகம்

துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
நெல் வகைகளின் நோய்கள்
நெற்பயிரைத் தாக்கும் நோய்கள்
தமிழக ஆசிரியர்கள் தொடங்கிய தாவரவியல் கட்டுரைகள்
இலங்கை மகாபோதி மையம்

இலங்கை மகா போதி மையம் () இந்தியாவின் தமிழ்நாட்டிலுள்ள சென்னை எழும்பூரில் அமைந்துள்ள ஓர் இலங்கை நிறுவனம் ஆகும். இலங்கைக்கும் இந்தியாவிற்கும் இடையிலான நட்பின் அடையாளமாகத் திகழும் இந்நிறுவனம் இலங்கையின் மகா போதி சங்கம் நடத்துகிறது.

இந்திய மகா போதி சங்கம் 
மகா போதி சங்கத்தின் தலைமையகம் கொழும்பில் அமைந்துள்ளது. அனகாரிக தர்மபாலா இந்தியாவின் மகா போதி சங்கத்தை 1891 ஆம் ஆண்டு தோற்றுவித்தார். கயா மற்றும் சாரநாத் போன்ற இடங்களில் பண்டைய புத்த ஆலயங்களை மீட்டெடுப்பது இச்சங்கம் தொடங்கியதற்கான முக்கியமான நோக்கமாகும். புத்த கயாவுக்கு ஆண்டுதோறும் வருகை தரும் பக்தர்களுக்கு தங்குமிடம், உதவி மற்றும் வழிகாட்டுதல்களை வழங்குவதை நோக்கமாகக் கொண்டு  சங்கத்தின்  முதல் மையத்தை புத்த கயாவிலும், சென்னை  உள்ளிட்ட உள்ள பல்வேறு நகரங்களிலும் நிறுவினார். இலங்கையைச் சேர்ந்த மகா போதி சங்கத்தின் ஆதரவுடன் சர் கென்டிடமிருந்து கடன் வாங்கிய பணத்துடன் சென்னை மையம் நிறுவப்பட்டது.

புத்தர் கோயில் 
இலங்கை மகா போதி மையம் எழும்பூர் இரயில் நிலையத்திற்கு எதிரே கென்னத் பாதையில் அமைந்துள்ளது. இந்தியாவின் மகா போதி சங்கக் கட்டிடத்தின் உள்ளே புத்த விகார் என்று பெயரிடப்பட்ட புத்தரின் சிறிய கோயில் அமைந்துள்ளது. சென்னையில் உள்ள பல பௌத்த கோவில்களில் இது முக்கியமான ஒன்று ஆகும். இந்த கோவிலின் பிரதான மண்டபத்தில் நிற்கும் தோரணையில் (அப்ய முத்ரா) புத்தரின் 18 அடி சிலை உள்ளது. வெசாக் திருவிழா ஆண்டுதோறும் மே மாதத்தில் கொண்டாடப்படுகிறது அப்போது கலாச்சார நிகழ்ச்சிகள் மையத்தில் நடத்தப்படுகின்றன. மையத்தில் ஒரு இலவச ஓமியோபதி மருத்துவமனையும் உள்ளது, சென்னை மையத்தின் இயக்குநர் இம்மருத்துவமனையைத் தொடங்கினார். வென் எல்லாவலா நந்தீசுவர நாயக தெரா என்பவரும் கோவிலைக் கட்டுவதில் முக்கிய பங்கு வகித்தார்.

இலங்கையிலிருந்து வருகைதரும் புனிதப் பயனிகள் தங்குவதற்கான மகா போதி நிக்கேதானயா என்ற தங்கும் விடுதி 2011 ஆம் ஆண்டு இம்மையத்தில் நிறுவப்பட்டது. புத்தர் ஞானம் பெற்ற 2600 ஆவது சிறீ சம்புத்தத்வா பிறந்தநாள் விழா கொண்டாட்டத்தின் ஒரு பகுதியாக இத்தங்கும் விடுதி மையத்தில் ஏற்படுத்தப்பட்டது. 65 மில்லியன் ரூபாய் செலவில் ஐந்து அடுக்குகளாக இக்கட்டடம் கட்டப்பட்டது. இங்கு 32 அறைகள் உள்ளன. மகா போதி மையத்திலுள்ள தேராவாடா கோயில் வழிபாட்டிற்கு பிரபலமான கோயிலாக வணங்கப்படுகிறது. இங்கு ஆண்டுதோறும் சுமார் 120,000 முதல் 150,000 மக்கள் வருகை தருகிறார்கள்.

தாக்குதல்கள் 
1983 ஆம் ஆண்டில், இலங்கையில் இன மோதலின் உச்சத்தில் அடையாளம் தெரியாத நபர்களால் ஒரு குண்டு வளாகத்தில் வீசப்பட்டது. 2011 ஆம் ஆண்டு சனவரி மாதம் இம்மையம் 10 முதல் 15 அடையாளம் தெரியாத நபர்களால் தாக்கப்பட்டது. தமிழகத்தைச் சேர்ந்த இரண்டு மீனவர்கள் இலங்கை கடற்படையினரால் தாக்கப்பட்டது இதற்கு காரணமாக இருக்கலாம் என்று கருதப்படுகிறது.

மேற்கோள்கள் 

﻿

சென்னைக் கட்டிடங்கள்
சென்னைச் சுற்றுலா மையங்கள்
கருங்குழி பேரூராட்சி

கருங்குழி பேரூராட்சி இது, செங்கல்பட்டு மாவட்டம், மதுராந்தகம் வட்டம், மதுராந்தகம் ஒன்றியத்தில், திருச்சி - சென்னை தேசிய நெடுஞ்சாலையில் அமைந்துள்ளது.

பேரூராட்சி
இப்பேரூராட்சி 15 வார்டுகள் கொண்டது. இப்பேரூராட்சிக்கு உட்பட்டு 3 கிராமங்கள்உள்ளன. அவை மேலவலம்பேட்டை, மலைப்பாளையம் மற்றும் கருங்குழி ஆகும். இப்பேரூராட்சிக்கு உட்பட்டு ஒரு அரசு மேல்நிலைப்பள்ளி, இரு நடுநிலைப்பள்ளிகள் மற்றும் ஒரு தொடக்கப்பள்ளி உள்ளது.
மொத்த மக்கள் தொகை 12,485 ஆகும்.

மக்கள் தொகை பரம்பல்
2011 இந்திய மக்கள் தொகை கணக்கெடுப்பின்படி, 15 வார்டுகளையும்,  3,075 h குடியிருப்புகளையும் கொண்ட இப்பேரூராட்சியின் மொத்த மக்கள் தொகை 12,485 ஆகும். மக்கள் தொகையில் ஆண்கள் 6,245 மற்றும் 6,240 பெண்கள்   உள்ளனர். பாலின விகிதம் 1000 ஆண்களுக்கு 999 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 1300  ஆகும். சராசரி எழுத்தறிவு  88.27%  ஆகும். மக்கள் தொகையில்  பட்டியல் மக்கள் மற்றும் பழங்குடிகள் முறையே   4,577 மற்றும் 135  ஆகவுள்ளனர்.> இதன் மக்கள் தொகையில் இந்துக்கள் 92.96%, இசுலாமியர்கள் 5.44%, கிறித்துவர்கள் மற்றும் பிறர்  0.47% ஆக உள்ளனர்.

குடிநீர் வசதி
இவ்வூருக்கு அருகில் பாலாறு ஓடுகிறது. மதுராந்தகம் ஏரியும் அருகில் உள்ளதால் விவசாயம் குறைவற நடைபெறுகிறது. ஏரிப்பாசனம் நடைபெறுகிறது. குடிநீர் வசதி நிறைவாக உள்ளது.

போக்குவரத்து வசதி
திருச்சி-சென்னை தேசிய நெடுஞ்சாலையில் இவ்வூர் உள்ளதால் 'போக்குவரத்து வசதி நன்றாக உள்ளது.

சிறப்புகள்
கருங்குழி பேரூராட்சி, தமிழ்நாட்டின் சிறந்த பேரூராட்சியாக முதல் பரிசை 15 ஆகத்து 2022 அன்று பெற்றது.

மேற்கோள்கள்

செங்கல்பட்டு மாவட்டத்தில் உள்ள பேரூராட்சிகள்
உருளைத் தக்காளி

உருளைத் தக்காளி அல்லது பொமாட்டோ (Pomato உருளைக்கிழங்கு மற்றும் தக்காளியின் இருபாதி ஒட்டுச் சொல்லாகும் ) என்பது ஒரு தக்காளிச் செடி மற்றும் ஒரு உருளைக் கிழங்குச் செடியை ஒன்றாக ஒட்டுவதன் மூலம் தயாரிக்கப்படும் ஓர் ஒட்டுத் தாவரமாகும், இவை இரண்டும் சோலனேசி  குடும்பத்தில் உள்ள சோலனம் இனத்தைச் சேர்ந்தவை. செர்ரித் தக்காளியானது கொடியில் வளரும், அதே நேரத்தில் வெள்ளை உருளைக்கிழங்கு அதே தாவரத்திலிருந்து மண்ணில் வளரும்.

பின்னணி 
உருளைக்கிழங்கு மற்றும் தக்காளி இரண்டையும் ஒரே தாவரத்தில் உற்பத்தி செய்யும் வகையில் ஒட்டுதல் என்ற கருத்தானது குறைந்தது 19 ஆம் நூற்றாண்டின் துவக்கம் முதல் இருந்து வருகிறது (1833).

பலன்கள் 
ஒரு நிலத்தில் அல்லது மாடித் தோட்டம் போன்ற சிறிய நகர்ப்புற சூழலில் உற்பத்தி செய்யக்கூடிய பயிர்களின் எண்ணிக்கையை அதிகப்படுத்துவதால், உணவு உற்பத்தியை மிகவும் திறமையானதாக மாற்றுவதற்கு இவை பயன்படுகின்றன.  இது கென்யா போன்ற வளரும் நாடுகளில் குறிப்பிடத்தக்க தாக்கத்தை ஏற்படுத்துகிறது, அங்கு விவசாயிகள் உருளைத் தக்காளிச் செடிகளை வளர்ப்பதன் மூலம் தங்கள் உற்பத்தியின் தரத்தை பாதிக்காமல் இடம், நேரம் மற்றும் உழைப்பை சேமிக்கின்றனர்.  கூடுதலாக, ஒட்டுதல் பாக்டீரியா, தீநுண்மி மற்றும் பூஞ்சை ஆகியவற்றிற்கு எதிராக எதிர்ப்புத் திறனை மேம்படுத்துகிறது, மேலும் பலதரப்பட்ட மகரந்தச் சேர்க்கைகளை ஈர்க்கிறது மற்றும் மென்மையான அலங்காரத் தாவரங்களுக்கு உறுதியான உடற்பகுதியை வழங்குகிறது.

மேற்கோள்

தோட்டக்கலை
வேளாண்மை
காய்கறிகள்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
கருத்துருவாக்கம்

கருத்துருவாக்கம் (idealization) என்பது பல பொருட்களில் காணப்படும் ஒருமித்த பண்புகளை மொழியால், குறியீட்டால் குறிப்பது ஆகும். அதுவே பொதுமைக்கருத்தாகும். புலன்காட்சி அனுபவத்தின்  விளைவாக தோற்றுவிக்கப்படுவது பொதுமைக்கருத்தாகும். பொதுமைப்பிரிதலும், பொதுமைப்படுதலும் கருத்து உருவாதலின்  இரு முக்கிய படிநிலைகளாகும்.

கருத்தின் இயல்பும் வகைகளும் 
கருத்துகள் அவற்றின் இயல்பின் அடிப்படையிலும், எதனைப்பற்றியது என்பதன் அடிப்படையிலும்  கீழ்க்காணுமாறு வகைப்படுத்தப்படுகின்றது.

எளிமைக்கருத்து 
ஒன்றின், ஒரு நிகழ்வின் ஒரே ஒரு பண்பை மட்டும் பொதுமைப்படுத்தி அதன் அடிப்படையில் தோற்றுவிக்கப்படும் கருத்து எளிமைக்கருத்தாகும்.உதாரணமாக உருவத்தின் அடிப்படையில்,நிறத்தின் அடிப்படையில், அளவின் அடிப்படையில் என ஏதேனும் ஒரு பண்பின் அடிப்படையில் அமைக்கப்படுவது (சதுரம், வட்டம், முக்கோணம், நீலநிறம், சிவப்புநிறம்) ஒரு பண்பு மட்டுமே ஒன்றினைப்பற்றிக் கூற அடிப்படையாக அமைகின்றது.

சிக்கலானகருத்து 
பொருள்களுக்குள்ள பண்புகளில் ஒன்றிற்கு மேற்பட்ட பண்புகளைக் கருத்தில் கொண்டு அப்பண்புகளை இணைத்து அதனடிப்படையில் உருவாக்கப்படுவது சிக்கலான கருத்து எனப்படும்.உதாரணம் (பந்தாட்டக்குழு, சிறிய சிவப்பு நிற பூக்கள்)

பொருட்கள் பற்றிய கருத்துகள் 
இது ஒரு பொருளின் பண்பின்  அடிப்படையில் கூறப்படுவது. எடுத்துக்காட்டு (புத்தகம், வீடு)

இணைப்பொதுமைக்கருத்து 
பசு, வீடு (பசு நம் கலாச்சரத்தில் வீட்டுடன் இணைத்து அறியப்படுகிறது)

கருத்துப்படங்களின் கல்விப்பயன்கள் 
பாடத்தை முழுமையாகப் பொருளுணர்ந்து கற்க உதவும்
கருத்துகளை வரிசைப்படுத்தி கற்பிக்க கற்க உதவுகின்றன.

சான்று 
கற்றலின் மனித மேம்பாட்டின் உளவியல் - பேரா. அ. அந்தோணிசாமி-சம்யுக்தா பதிப்பகம்.

மேற்கோள்கள்

அறிவியலின் மெய்யியல்
அலங்கார நீர்த்தாவரங்கள்

அலங்கார நீர்த் தாவரங்கள் மீன்களோடு கண்ணாடித் தொட்டிகளில் அழகுக்காகவும், இயற்கை தோற்றத்திற்காகவும் வளர்க்கப்படுகின்றன. இவை 1. பின்புறகாட்சி தாவரங்கள், 2. இடைமட்ட காட்சித் தாவரங்கள், 3. முன்பகுதி காட்சித் தாவரங்கள், 4. மிதக்கும் தாவரங்கள் என நான்கு வகைப்படும்.

பின்புறகாட்சி தாவரங்கள்  
அமோசன் வாள் போன்ற ரிப்பன் வடிவ இலை வடிவம். எ.கா : வெங்காய தாவரம் (சிரினியம் தாயினம்), பிரேசிலின் மில்பாயில் (மிரியோ பில்லம் அகுவாடிகம்), சிவப்பு மில்பாயில் (மிரியோபில்லம் டியூபர்குலேட்டம்)

இடைமட்ட காட்சித் தாவரங்கள் 
தொட்டியின் பாதி வரை வளரும் குணமுடையவை.

எ.கா : அபெனோகேடான், கிரிப் டோகோரினே, டைகர் தாமரை

முன்பகுதி காட்சித் தாவரங்கள்  
எ.கா : ஸ்டார் ரோடாலா, ஊசிப்புல், கிடன் கிளிப், ஹைட்ரில்லா

மிதக்கும் தாவரங்கள்  
நீரின் மேல் பரப்பில் பரந்து சிறிய மீன்களுக்கு பாதுகாப்பிடமாக உதவுகிறது. எ.கா லேஸ் தாவரம் (பெனிஸ்டிராலிஸ்), ஹார்ன் வொர்ட் (செரோட்டபில்லம்), ரிப்பன்புல் (வேலிஸ்னேரியா ஜிகாண்டியா)

மேலும் காண்க
அலங்காரத் தாவரம்

மேற்கோள்கள்

அலங்காரத் தாவரங்கள் 
துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
நீர்த் தாவரங்கள்
தமிழக ஆசிரியர்கள் தொடங்கிய தாவரவியல் கட்டுரைகள்